钦定古今图书集成/理学汇编/学行典/第189卷 > 赵中立
## 钦定古今图书集成/理学汇编/学行典/第189卷 > 赵中立

按《长兴县志》：“赵中立，字本道，湖州长兴人。父德昌，祖
炯，实先宋宗属派在宁祖下，因乱徙家来吴，遂为吴
人。少失母，事父以孝闻，好学博闻，弱冠为州胥吏，奉
公执法，时有贞言懿行，辅道官长，备极恭谨，人咸谓
德昌有子。岁乙未，有强寇压境，掳其父，中立号泣随
之，跪告寇曰：‘此吾父病痿而瘠，又贫窭，无以贿赂，愿’”
以身丐父之生。时寇势方炽，执讯胁惧，辞弗少异。寇
愈肆狠，欲手刃厥父。中立奋身捍之，卒遇害，而其父
获免。寇退，邑人怜之，裒于石棺塘。邑人沈贞为《传赞》
曰：“天地父母，皆禀于我。我之所得，即彼之故。孰曰吾
身，而匪其人。人之云亡，我身焉存？触此一念，奋不他
顾。天地之经，无有异路。贞哉孝子，至”诚逼迫。心乎爱
矣，皎然明白。